Zitterklapfen

Zitterklapfen (germane, prononco proksimume  respektive respektive en pli norda prononco ) estas siluete klare distingebla monto en la fonta montaro de rivero Lech, parto de la norda, kalka regiono de la Alpoj en Centra Eŭropo. Ĝi apartenas al la federacia lando Vorarlbergo de Aŭstrio. La monto altas 2403 metrojn kaj unuafoje grimpiĝis en 1878. La nomero "Zitter-" (la verbo "zittern" en la germana signifas "tremi") laŭdire devenas de la tremado de la en la supra, seka montoparto tre magraj kaj forte vente movataj arboj - la nomero "Klapfen" en la loka lingvaĵo signifas "roka kapo".

Eblas grimpi la montopinton de nordo ekde la lokoj Au respektive Schoppernau tra la kabano Bergkristallhütte, aŭ de sudo tra la loko Buchboden en la valo Großes Walsertal. La grimpo de nordo, la komenca punkto 1 600 metrojn super la marnivelo, laŭdire estas pli interesa kaj aventurema, parte proksima de krutaj deklivoj, kaj daŭru 4,5 ĝis 6 horojn. La grimpo de sudo, ne tiom kutima, laŭdire estas pli rutina kaj daŭru 3,5 ĝis 5 horojn. Supre impresas panorama vidaĵo de la tuta fonta montaro de rivero Lech.

eta|maldekstra|400ra|

Kategorio:Montoj en Aŭstrio
Kategorio:Montoj de la Alpoj
Kategorio:Vorarlbergo
Kategorio:Montoj kun alteco inter 2000 kaj 2999 m